ОПШТА БОЛНИЦА

СРЕМСКА МИТРОВИЦА

Број: 10/ 27

Дана: 14.05.2019.године

СРЕМСКА МИТРОВИЦА

На основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 106/2018) на основу члана 10. и члана 11. Колективног уговора код Опште болнице Сремска Митровица, ВД Заменика директора Опште болнице Сремска Митровица

**Р а с п и с у ј е**

**О Г Л А С**

**за пријем у радни однос на одређено време**

**1.Доктор медицине** – Одељење за пријем и збрињавање ургентних стања - Служба за специјалситичко консултативне прегледе – Сектор за заједничке медицине послове, на одређено време до 6 месеци, на упражњено радно место, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС, 113/2017, 95/2018 аутентично тумачење) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Високо образовање, завршен Медицински факултет: на интегрисаним академским студијама, по пропису који уређује високо образовање, почев од 10. септембра 2005. године или на основним студијама у трајању од најмање пет година, по пропису који је уређивао високо образовање до 10. септембра 2005. године, положен стручни испит, лиценца.

**Опис послова:** Врши пријем болесника са упутом од стране специјалисте на болничко лечење. Врши медицински преглед и обавља пријем у вези са примљеним пацијентима после санитарне обраде. Упућује пацијента на одговарајућа оделења у Општој Болници. У случају потребе врши консултације са одговарајућим специјалистима на оделењима и у случају оцене да се пацијент не може лечити у Општој болници, таквог пацијента упућује у друге одговарајуће здравствене установе и даје налог за превоз пацијента. Ради све послове према својој специјалности из делокруга службе и по налогу начелника оделења и начелника Сектора којима одговара за свој рад. Радно место са повећаним ризиком.

**2.Виши радиолошки техничар у дијагностици** – - Служба за радиолошку дијагностику – Сектор за заједничке медицинске послове, на одређено време до повратка одсутне раднице са породиљског одсуства и одсуства са рада ради неге детета, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС, 113/2017, 95/2018 аутентично тумачење) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Високо образовање на студијама у обиму од најмање 180 ЕСПБ бодова, по пропису који уређује високо образовање, почев од 10. септембра 2005. године, смер **струковни медицински радиолог** или на основним студијама у трајању од најмање две године, по пропису који је уређивао високо образовање до 10. септембра 2005. године **смер виши радиолошки техничар**, положен стручни испит,лиценца.

**Опис послова:** Учествује у редовном раду службе. Врши снимања и обраду филмова. Координира рад рентген техничара. Прави распоред рада, води евиденцију годишњих одмора, води рачуна о контроли зрачења и слања дозиметра на очитавање. Врши контролу одржавања рентген апарата као и редовно контролисање зрачења. Врши надзор о вођењу хигијене у служби. Требује материјал за одржавање хигијене као и од апотеке. Непосредни руководилац рентген техничарима и помоћним радницима- спремачицама. Обавља и друге послове и послове по налогу начелника службе коме непосредно одговара за свој рад.Радно место са повећаним ризиком.

**3.Медицинска сестра техничар на интензивној нези нивоа 2** – Одсек коронарне јединице - Одељење интерне медицине 1 – Одељење кардиологије и коронарне јединице - Служба интерне медицине – Сектор за интернистичке гране медицине, на одређено време до повратка одсутне раднице са породиљског одсуства и одсуства са рада ради неге детета, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС, 113/2017, 95/2018 аутентично тумачење) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Средње образовање у трајању од четири године, завршена средња Медицинска школа општег смера, положен стручни испит, лиценца.

**Опис послова:** Врши стручну помоћ при пружању услуга здравствене заштите интервенцијама које се раде, као и прегледа. Даје ињекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментарију у исправном стању и у стању употребљивости. Стара се о попуни материјала потребног за нормално обављање послова, одговара за чистоћу и ред, обавља потребне административне послове. Прима болеснике, врши отварање и сређивање болесничких картона, контролише здравствене књижице и саставља хранаринске листе, попуњава упуте, наплаћује услуге од лица без осигурања наплаћује партиципацију. Уредно води листу боловања пацијената по докторима), протокол болесника и сву потребну прописану документацију. Ради и друге послове из свог де локруга рада по налогу главне медицинске сестре-техничара, шефа оделења, начелника којима непосредно и одговара за свој рад.Радно место са повећаним ризиком.

**4.Медицинска сестра техничар на неонатологији** – Одељење за новорођенчад - Служба гинекологије и акушерства – Сектор клиничких служби, на одређено време до повратка одсутне раднице са боловања, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС, 113/2017, 95/2018 аутентично тумачење) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Средње образовање у трајању од четири године, завршена средња Медицинска школа општег, педијатријског или акушерског смера, положен стручни испит.

.

**Опис послова:** Врши стручну помоћ при пружању здравствене заштите у оквиру послова за које је оспособљена редовним школовањем**.**Непосредно учествује у вођењу нормалних порођаја и помаже доктору код вођења неправилних порођаја. Преузима новорођенче од бабице у порођајној сали након порођаја.Врши припрему трудница за порођаје и операције,даје терапију трудницама,породиљама и новорођенчадима,према упуту лекара.Указује прву негу новорођенчету по рођењу и учествује у реанимацији. Учествује у визити,помаже лекару при прегледу и интервенцијама.Ради посебну негу у полуинтензивној нези породиља и новорођенчадиВрши пратњу приликом транспорта труднице,породиље и новорођенчета у терцијалну установу.Припрема материјал потребан за рад у породилишту и Одељењу за новорођенчад за стерилизацију и стара се да иста буде правилно урађена .Води рачуна о исхрани породиље,труднице и новорођенчета. У свом раду води рачуна о успостављању лактације.Узима материјал за лабораторијске анализе за мајку и дете и стара се да иста буде на време достављена и обрађена. Води медицинску документацију у току порођаја, хосипитализације и на отпусту као и документацију од значаја за пријаву рођења. Израђује и шаље на даљу обраду потребне извештаје.Води рачуна о исправности апарата, инструмената и материјала којима се служи. Ради и друге послове по налогу главне сестре оделења, шефа и начелник службе из делокруга свога рада и домена своје стручности. Даје предлог главној сестри за побољшање рада из свог домена. За свој рад одговорна је начелнику службе,шефу оделења и главној сестри.Радно место са повећаним ризиком.

Као доказ о испуњености услова за радно место за које подносе пријаву на оглас кандидати су дужни да доставе:

- Потписану пријаву на оглас са кратком биографијом,

- Фотокопија дипломе о завршеној школи која се тражи огласом

- Фотокопија уверења положеног стручног испита,

- Фотокопија лиценце (Решење о упису у Лекарску комору или Комору медицинских сестара и здравствених техничара Србије)

- Фотокопија важеће личне карте,

- Доказ о промени презимена у складу са приложеном документацијом

**Напомена:** Кандидати који буду изабрани по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.У случају да изабрани кандидат не испуњава услове у погледу здравствене способности за рад на радном месту, вршиће се поновни избор из реда кандидата који су конкурисали за то радно место.

Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

**Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице ВД ЗАМЕНИКА ДИРЕКТОРА

2.Националној служби за запошљавање ОПШТЕ БОЛНИЦЕ

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви Прим.др Драган Малобабић